Hans-Peter von Kirchbach

Hans-Peter von Kirchbach (født 3. august 1941 i Weimar) er en tysk offiser. Han var generalinspektør for det tyske forsvaret fra 1999 til 2000.

 Liv 

Hans-Peter von Kirchbach ble født i en protestantisk offisersfamilie i Weimar i 1941.

I 1960 meldte han seg til den tyske hæren som yrkessoldat, og utdannet seg til offiser. Han virket hovedsakelig som kommandør, men var ved to anledninger (1983-85, 1992-94) knyttet til forsvarsministeriet.

Offentlig kjent ble han som «helten fra Oder» da han ledet 30 000 soldater i kampen mot oversvømmelsene sommeren 1997.

Han ble utnevnt til generalinspektør av daværende kansler Helmut Kohl i 1998, men tiltrådte ikke embedet før i april året etter, etter regjeringsskiftet. Etter bare ett års tjeneste bad han forsvarsminister Rudolf Scharping om å bli fritatt for tjenesten og tre inn i pensjonsstanden. Dette utløste spekulasjoner om konflikter mellom Kirchbach og Scharping.

Fra 1988 til 1991 var Kirchbach formann for Verband Christlicher Pfadfinderinnen und Pfadfinder. Siden januar 2002 er han president for Johanniter-Unfall-Hilfe.

I 2007 ble han tildelt Brandenburgs fortjenstorden.„Um Brandenburg besonders verdient gemacht“ – Platzeck verleiht Verdienstorden des Landes , Brandenburgs statskanselli. 

Hans-Peter von Kirchbach er tremenning til Friederike von Kirchbach, som fra 2000 til 2005 var generalsekretær for Deutscher Evangelischer Kirchentag.

 Referanser 

Kategori:Tyske generaler
Kategori:Brandenburgs fortjenstorden
Kategori:Personer fra Weimar
Kategori:Fødsler i 1941